Portulakkmelde

Portulakkmelde (Halimione portulacoides) er en eviggrønn halvbusk i amarantfamilien. Den har en nedliggende eller opprett stengel som er litt forvedet ved basis; den er rikt forgrenet og 30–40 cm høy. Bladene er motsatte og helrandete, og hele planten er grå. De små, enkjønnede blomstene sitter toppstilt i akslignende blomsterstander. Hunnblomstene har ingen blomsterstilk. 

Portulakkmelde vokser ved havet, spesielt i strandenger, tidevannsdammer og kanten av vannløp. Den er utbredt rundt Middelhavet og langs de vesteuropeiske kystene nordover til Irland, England og Danmark. Tidligere fantes den også i Sør-Sverige, men ser ut til å være utdødd der. Arten er aldri funnet i Norge.

Litteratur

Eksterne lenker 
 

Amarantfamilien